Source: http://docplayer.fi/3982681-Hallinto-oikeuksien-ratkaisut-lastensuojeluasioissa-2000-2004.html
Timestamp: 2018-01-16 22:06:37+00:00
Document Index: 4524798

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Hallinto-oikeuksien ratkaisut lastensuojeluasioissa - PDF
Hallinto-oikeuksien ratkaisut lastensuojeluasioissa
Download "Hallinto-oikeuksien ratkaisut lastensuojeluasioissa 2000 2004"
1 S T A K E S I N T Y Ö P A P E R E I T A 1 4 / tarja heino & raija rantamäki & seppo sallila Hallinto-oikeuksien ratkaisut lastensuojeluasioissa Sosiaali- ja terveysalan tutkimus- ja kehittämiskeskus postimyynti: Stakes / Asiakaspalvelut PL 220, Helsinki puhelin: (09) , (09) (automaatti) faksi: (09) Internet:
2 TYÖPAPEREITA 14/2006 Tarja Heino & Raija Rantamäki & Seppo Sallila Hallinto-oikeuksien ratkaisut lastensuojeluasioissa Päätöksiä Lapsia Sosiaali- ja terveysalan tutkimus- ja kehittämiskeskus Helsinki 2006
3 Kirjoittaja ja Stakes Taitto: Christine Strid ISBN (nid.) ISSN (nid.) ISBN (PDF) ISSN (PDF) Valopaino Oy Helsinki 2006
4 Stakes, Työpapereita 14/2006 HALLINTO-OIKEUKSIEN RATKAISUT LASTENSUOJELUASIOISSA Tiivistelmä Tarja Heino, Raija Rantamäki, Seppo Sallila. Hallinto-oikeuksien ratkaisut lastensuojeluasioissa Stakes, Työpapereita 14/ sivua, hinta 10. ISBN Selvityksessä keskitytään hallinto-oikeuksien tekemiin ratkaisuihin lastensuojeluun liittyvissä alistus- ja valitusasioissa. Lisäksi tutkimuksessa on käytetty myös Stakesin lastensuojelutilaston tietoja sekä Korkeimman hallinto-oikeuden vuosikertomustietoja. Raportoinnissa keskitytään tilastolliseen yleiskatsaukseen. Sosiaalitoimiston lastensuojelun avohuollon asiakkaana olevien lasten määrä on lisääntynyt 1990-luvulla. Lastensuojelun avohuollon asiakkaana on jo lähes lasta ja nuorta eli 5,4 prosenttia alle 18-vuotiaista. Alueellinen eriarvoistuminen ja palvelujen kirjo ovat lisääntyneet. Vuoden 2004 aikana oli lasta ja nuorta sijoitettuna kodin ulkopuolella. Kodin ulkopuolelle sijoitetuista lapsista ja nuorista suurin osa, noin 60 prosenttia, on huostassa. Huostassa olevien lasten määrä on viime vuosina lisääntynyt, ja vuoden 2004 aikana oli jo lasta huostassa. Näistä on yhteensä lasta ollut huostassa vastoin jonkun asianosaisen tahtoa. Vuoden 2004 aikana hallinto-oikeudet tekivät ratkaisun noin 400 huostaanottoasiassa, ja ne koskivat 550 lasta. Hallinto-oikeuksien tekemien ratkaisujen määrä on lisääntynyt noin 300:sta 500:aan kymmenessä vuodessa. Alistus- ja valitusratkaisut koskivat yhteensä 661 lasta vuonna Hallinto-oikeuksissa on viime vuosina käsitelty noin 550 lapsen huostaanottoa. Joka kolmas hallintooikeudessa ratkaistu lastensuojeluasia on tullut kaupunkimaisesta kunnasta luvulla tilanne on muuttunut: suhteellisesti eniten on lisääntynyt maaseutumaisista kunnista hallinto-oikeuteen käsiteltäväksi tulleiden asioiden osuus. Suurin osa (82 %) hallinto-oikeuksien lastensuojeluasioista oli huostaanoton alistusasioita. Valitus sisältyi joka toiseen ratkaistavaan asiaan; usein se liittyi alistusasiaan. Pelkkien valitusten osuus on ollut lähes viidennes (18 %). Alistus- ja valitusasioissa vanhemmat ovat useimmiten prosessin käynnistäjiä. Myös lapset ovat aktivoituneet ilmaisemaan kantaansa viime vuosina. Yhteensä 160 lasta on vastustanut huostaanottoaan vuonna 2004, kun kymmenen vuotta sitten vain 55 lasta ilmaisi vastustuksensa. Vaikka suurin osa hallinto-oikeuksissa tehtävistä päätöksistä tehdään edelleen kirjallisen aineiston perusteella, suullisten käsittelyiden osuus on kasvanut erityisesti vuosina ja uudelleen vuosina Vuonna 2004 suullinen käsittely toimitettiin noin joka neljännessä asiassa, yhteensä 115 lastensuojeluasiassa. Hallinto-oikeuksittain on eroja siinä kuinka paljon suullisia käsittelyjä järjestetään. Hallinto-oikeudet vahvistavat useimmiten kunnan toimielimen tekemän alistusta koskevan päätöksen. Kun vuonna 1998 vahvistettiin 85 prosenttia alistetuista päätöksistä, vuonna 2004 vahvistettiin jo 95 prosenttia. Kun vuonna 1997 alle 70 prosenttia valituksista hylättiin, vuonna 2004 hylättiin yli 80 prosenttia valituksista. Oikeusavustajaa käytetään lähinnä valitusasioissa ja käyttö on vaihdellut. Oikeusavustajaa on vuosittain käytetty asiassa. Käsittelyajat ovat pidentyneet. Yli puolet (60 %) lastensuojeluratkaisuista tehtiin vuonna 2004 puolessa vuodessa ja 40 prosentissa ratkaisun saamiseen menee yli puoli vuotta. Yhä useampi lastensuojelun asiakasperhe on saanut hallinto-oikeudessa maksuttoman oikeudenkäynnin. Maksuton oikeudenkäynti myönnettiin tai rajoituksin myönnettiin 116 perheen asiassa vuonna Korkeimmassa hallinto-oikeudessa on 2000-luvulla ratkaistu vuosittain lastensuojeluasiaa. Noin 80 prosentissa asioista hallinto-oikeuden päätös pysytettiin ennallaan. Avainsanat: hallinto-oikeus, lastensuojelu, ratkaisut
5 Stakes, Työpapereita 14/2006 HALLINTO-OIKEUKSIEN RATKAISUT LASTENSUOJELUASIOISSA Sisällys Tiivistelmä Johdanto... 7 Selvityksen tausta ja aineisto... 9 Hallinto-oikeuksien toimintatapoja lastensuojeluasioissa Lastensuojeluasiat lisääntyneet hallinto-oikeuksissa Lapset päätöksen kohteena Huostaanottoon ja hallinto-oikeuteen johtaneet lasten tilanteet Lasten ikä Asiakkuus ennen hallinto-oikeuden ratkaisua Aika lastensuojelun asiakkaana ennen hallinto-oikeuden ratkaisua Sijoitettuna ennen hallinto-oikeuden päätöstä Hallinto-oikeuksien ratkaisemat lastensuojeluasiat Valitusten kohdistuminen Vastustus ja valitusoikeuden käyttö Suullinen käsittely Ratkaisujen sisältö Oikeusavustajan käyttö ja merkitys valituksissa Hallinto-oikeuksien ratkaisujen käsittelyajat Maksuton oikeudenkäynti Muutoksenhaku ja korkeimman hallinto-oikeuden päätöksiä Pohdintaa Yhteenveto Lähteet LIITTEET: Liite 1. Kuvaus tiedoista, jotka poimittu ratkaisuista Liite 2. Liitetaulukot... 42
6 Stakes, Työpapereita 14/2006 HALLINTO-OIKEUKSIEN RATKAISUT LASTENSUOJELUASIOISSA Johdanto Lastensuojelu on monella tapaa erityistä julkista ja yksityistä toimintaa. Erilaiset näkökulmat ja eturistiriidat konkretisoituvat ja tulevat siinä näkyviin. Yksilötasolla on kysymys lapsen oikeuksien turvaamisesta, josta ensi sijassa lapsen vanhemmat huolehtivat, mutta viimesijainen vastuu huolehtia tästä tehtävästä on yhteiskunnalla. Yhteiskunnallisessa keskustelussa usein käytetään huostaanottojen ja varsinkin tahdonvastaisten huostaanottojen määrää yhtenä osoituksena lasten hyvinvoinnin tai pahoinvoinnin muutoksista. Suorien johtopäätösten tekeminen yksittäisistä luvuista on kuitenkin uskallettua. Yhtäältä lukumäärien lisääntyminen kertoo lasten kaltoinkohtelun ja pahoinvoinnin lisääntymisestä sekä yhteiskunnan puuttumisherkkyydestä lasten pahoinvointiin. Se kertoo myös vanhempien pahoinvoinnista sekä avuttomuudesta, kyvyttömyydestä tai haluttomuudesta huolehtia lapsistaan. Samojen lukusarjojen perusteella voi myös tulkita lasten tilanteen kohentuneen huostaanoton seurauksena lapsenhan on tarkoitus huostaanoton jälkeen kuntoutua, vahvistua, voida paremmin, saada paremmat kasvuolot lisääntyneet lasten sijoituslukumäärät voivatkin siis kertoa lasten hyvinvoinnin parantumisesta. Kysymys on näkökulman valinnasta: tulkitaanko kehitystä lapsen vai aikuisen kannalta. Lastensuojelun tilannetta on vastikään selvitetty eri puolilta valtakunnallisen Sosiaalialan kehittämishankkeen osana käynnistetyssä Lastensuojelun kehittämisohjelmassa, jonka toimintaa, selvityksiä ja työpapereita on laajasti esillä osoitteessa Sosiaalitoimiston lastensuojelun avohuollon asiakkaana olevien lasten määrä on lisääntynyt 1990-luvulla. Lastensuojelun avohuollon asiakkaana on jo lähes lasta ja nuorta eli 5,4 prosenttia alle 18-vuotiaista. Kuntakohtaiset vaihtelut ovat huomattavia (0,1 14,7 %), ja osa siitä selittyy asiakkuuden määrityseroilla. Lastensuojelun avohuollon asiakkuus näyttäisi peruspalvelujen ohenemisen ja niihin 1990-luvulla tehtyjen leikkausten jälkeen yhä enemmän olevan sosiaalityön ja erilaisen perhetyön varassa. Alueellinen eriarvoistuminen ja palvelujen kirjo on lisääntynyt luvulla selkeä kehitystrendi on ollut, että yhä useampi lapsi ja nuori on ollut vuoden aikana sijoitettuna oman kodin ulkopuolelle, toiset lyhyen aikaa, toiset pidempään. Vuoden 2004 aikana oli lasta ja nuorta sijoitettuna kodin ulkopuolella. Kodin ulkopuolelle sijoitetuista lapsista ja nuorista suurin osa, noin 60 prosenttia on huostassa. Joka neljäs lapsi on sijoitettu avohuollon tukitoimena. Jälkihuoltona kodin ulkopuolella on 16 prosenttia sijoitetuista lapsista ja nuorista. Vuoden 2004 aikana oli lasta huostassa. Kehitys huolestuttaa monessa mielessä. Stakesin lastensuojelutilaston osoittama sijoitettujen lasten määrän kasvu tarkoitti luvun alkupuolella lähinnä avohuollon tukitoimena tehtyjen sekä jälkihuollon sijoitusten lisääntymistä luvulla kehitys on ollut toisenlaista. Kun vuodesta 1992 vuoteen 2000 kaikkien sijoitettuna olleiden määrä lisääntyi lapsella ja nuorella, huostassa olleiden määrä lisääntyi vain 920 lapsella. Vuodesta 2000 vuoteen 2004 kaikkien sijoitettuna olleiden määrä lisääntyi vain lapsella ja nuorella, mutta huostassa olleiden määrä lisääntyi lapsella Kymmenessä vuodessa vuosittain tehtyjen uusien huostaanottojen määrä on kaksinkertaistunut: ne ovat lisääntyneet tuhannesta kahteentuhanteen lapseen. Kun tilastovuoden 1994 aikana tehdyistä uusista huostaanotoista 40 prosenttia kohdistui alle kouluikäisiin lapsiin, vuonna 2004 tämän ikäisten osuus uusien huostaanottojen joukossa oli vain 30 prosenttia. Sen sijaan nuorten 12 vuotta täyttäneiden osuus on kasvanut samana aikana 38 prosentista 49 prosenttiin. Kymmenessä vuodessa on muuttunut se, millä juridisella perusteella lapsi asuu oman kodin ulkopuolella. Kiireellisten huostaanottojen osuus on kasvanut alle 20 prosentista liki 40 prosent-
7 HALLINTO-OIKEUKSIEN RATKAISUT LASTENSUOJELUASIOISSA Stakes, Työpapereita 14/2006 tiin. Avohuollon käyttö ensimmäisenä sijoitusperusteena on edelleen yleisintä, vaikka sen osuus onkin pienentynyt 71 prosentista 63 prosenttiin. Joka kolmas lapsen ensimmäinen sijoitus tehdään edelleen avohuollon tukitoimena. Sijaisperheisiin sijoitettuna on ollut vuosittain lasta. Perhehoitoon sijoitettuna olleiden lasten määrä on kasvanut vuoteen 2002 asti ja sen jälkeen vähentynyt. Tästä huolimatta vuoden aikana perhehoidossa on enemmän lapsia kuin muissa tilastoiduissa sijaispaikoissa. Perheryhmäkoteihin, ammatillisiin perhekoteihin tai perheenomaisuutta tavoitteleviin laitoksiin on sijoitettu yhä enemmän lapsia, vuonna 2004 jo yli lasta. Myös laitoshoidossa on viime vuosina ollut yhä enemmän lapsia (vuonna 2004 yli lasta ja nuorta). Saattaa olla, että tämä kuvaa erilaisten perhekuntoutus, tutkimus- ja arviointijaksojen toteutumista laitoksessa. Muualla sijoitettuna olevien määrä on myös lisääntynyt, ja se kuvaa pääasiassa itsenäisessä tuetussa asunnossa olevia nuoria sekä jossain määrin omaan kotiin sijoitettuna olevia huostaan otettuja lapsia. Vuoden 2004 aikana huostassa olevista lapsista on yhtensä lasta ollut vastoin jonkun asianosaisen tahtoa huostassa. Niinpä joka neljäs huostassa oleva lapsi oli joko kiireellisesti huostaan otettu tai huostassa vastoin jonkun asianosaisen tahtoa tai asianosaista ei ollut kuultu. Pakon osuus kaikista sijoitetuista on pienempi (15 %) kuin pakon osuus huostaanotetuista (26 %) lapsista. Raportissa kuvataan kehitystrendejä hallinto-oikeudessa käsiteltävien lastensuojeluasioiden osalta 1990-luvun puolivälistä 2000-luvulle. Pääpaino on vuosien tarkastelussa. Aluksi luodaan kuvaa lasten tilanteesta ja siitä, millaisia asioita hallinto-oikeuksien ratkaistaviksi tulee. Seuraavaksi raportoidaan ratkaisujen sisällöt sekä miten ratkaisut jakautuvat alueellisesti. Käsittelyn osalta kuvataan, kauanko asian käsittelyyn on kulunut aikaa, miten paljon suullisia käsittelyjä on järjestetty ja miten paljon oikeusavustajia on käytetty. Lisäksi tarkastellaan Korkeimman hallinto-oikeuden päätöksiä lastensuojeluasioissa. Lopuksi pohditaan selvityksen nostamia havaintoja sekä kootaan yhteenveto. Raportin kirjoitustyö on vain osa työpaperin tuottamisen prosessia. Suurkiitos Raija Rantamäelle, joka on pitänyt hyvää huolta aineiston kokoamisesta, tallentamisesta ja arkistoimisesta. Seppo Sallilan ATK-taidot ovat jälleen olleet hyvässä käytössä. Lämmin kiitos Stakesiin Sirpa Taskiselle, Salla Säkkiselle ja Tuula Kuoppalalle sekä Helsingin hallinto-oikeuteen Jonna Konstarille käsikirjoituksen kommentoinnista. Kaisa Öhmanille kiitos monenlaisesta työpaperin loppuhuollosta, Sirkka Laukonsuolle ammatillisesta kielenhuollosta ja Christine Stridille taitavasta taulukkotyöstä ja taitosta.
8 Stakes, Työpapereita 14/2006 HALLINTO-OIKEUKSIEN RATKAISUT LASTENSUOJELUASIOISSA Selvityksen tausta ja aineisto Stakes on jatkanut sosiaalihallituksen aloittamaa tutkimus- ja arviointityötä, jossa seurataan lastensuojeluasioissa tehtyjä valituksia ja hallinto-oikeuksien (vuoteen 1999 asti lääninoikeuksien) ratkaisuja. Tiedoston kokoaminen ja päätösten seuranta on aloitettu vuonna Kaikki 11 lääninoikeutta ja kahdeksan hallinto-oikeutta ovat olleet selvityksessä mukana. 1 Hallinto-oikeudet ovat toimittaneet Stakesiin kopion kaikista lastensuojeluun liittyvistä päätöksistään. Stakes on pyytänyt päätökset ilman henkilötunnisteita, mutta niin, että lapsen syntymävuosi ja sukupuolta kuvaava tunniste jäävät esille. Tutkimusaineistona ovat olleet hallinto-oikeuksien tekemät ratkaisut perusteluineen lastensuojeluun liittyvissä alistus- ja valitusasioissa. Aineistosta on rajattu pois kuntien välisiä sijaishuollon kustannuksia ja muita taloudellisia hallintoriita-asioita koskevat päätökset. Ratkaisuaineiston lisäksi tutkimuksessa on käytetty myös Stakesin lastensuojelutilaston tietoja sekä hallinto-oikeuksien ja Korkeimman hallinto-oikeuden kotisivuilla olleita vuosikertomus- ja muita tietoja. Aineistoon sisältyy sekä huostaanottoalistuksia että lastensuojeluvalituksia. Kuulemisesta ja päätöksen alistamisesta säädetään lastensuojelulain (1983/683) 17 :ssä. Sen mukaan sosiaalilautakunnan (kunnallisen toimielimen) on ennen päätöstä lapsen huostaanotosta, sijaishuoltoon sijoittamisesta ja huostassapidon lopettamisesta aina, kun se on lapsen ikä ja kehitystaso huomioon ottaen mahdollista, selvitettävä lapsen omat toivomukset ja mielipide esillä olevista ratkaisuista sekä varattava 12 vuotta täyttäneelle lapselle, lapsen vanhemmalle, lapsen huoltajille sekä henkilölle, jonka hoidossa ja kasvatuksessa lapsi tällöin on tai on välittömästi ennen asian valmistelua ollut, tilaisuus tulla kuulluksi siten kuin hallintomenettelylain 15 :ssä säädetään. 2 Jos 12 vuotta täyttänyt lapsi tai hänen huoltajansa vastustaa huostaanottamista tai siihen liittyvää sijaishuoltoon sijoittamista taikka jos heitä ei tässä asiassa ole voitu kuulla, on päätös alistettava hallinto-oikeuden vahvistettavaksi. Valituksen kohteena voi olla lapsen huostaanotto, sijaishuoltoon sijoittaminen, huostassapidon lopettaminen tai yhteydenpidon rajoittaminen. Muutoksenhakuoikeus on 12 vuotta täyttäneellä lapsella, lapsen huoltajilla, vanhemmilla sekä henkilöllä, jonka hoidossa tai kasvatuksessa lapsi on ennen asian valmistelua välittömästi ollut (Lastensuojelulain 35 ja 36 ). Hallinto-oikeuksien välillä on eroja siinä, miten laveasti ratkaisun kohteena olevien asioiden kulku kuvataan ja taustat esitellään. Osa päätöksistä sisältää hyvinkin seikkaperäistä tietoa alistusten ja valitusten perusteista, kun taas osassa päätöksistä tuotiin hyvin lyhyesti esille alistuksen tai valituksen kohde ja tehty päätös. Tässä raportissa ei syvennytä päätösten sisältöön, sen enempää päätösten sosiaalisiin kuin juridisiinkaan seikkoihin. Päätösaineiston sisällönanalyysi ja laadullinen tutkimus odottaa tekijäänsä. Tarkoituksena on tässä selvityksessä keskittyä tilastollisen yleiskatsauksen tekemiseen. Tässä tutkimuksessa keskitytään raportoimaan tuloksia aiemmin julkaisemattomilta vuosilta Joidenkin asioiden osalta kehityksen kulkua tarkastellaan myös pidemmällä ajanjaksolla. Lisäksi joitain asioita on edellisvuosista poiketen tarkasteltu nimenomaan huostaanoton kannalta, jolloin näihin tarkasteluihin ei ole sisällytetty muita valituksia. 1 Lääninoikeudet lakkautettiin , ja niiden tilalle perustettiin hallinto-oikeudet. Ahvenanmaalla toimii erillinen hallintotuomioistuin. Se ei ole mukana tutkimuksessa. Saattaa olla, että uudistuksen seurauksena aineistosta puuttuu vuoden 1999 päätöksiä. 2 Päätöstä ei kuitenkaan tule alistaa lääninoikeuden vahvistettavaksi, jos kuulemista ei ole voitu suorittaa sen johdosta, ettei kuultavan asuin- tai oleskelupaikkaa voida kohtuullisin toimenpitein selvittää tai jos lapsen ja kuultavan puuttuvan yhteydenpidon vuoksi kuulematta jättämistä voidaan pitää perusteltuna. (Lastensuojelulaki 17 2 mom.) 3 Edellinen raportointi: Heino, Tarja & Rantamäki, Raija & Sallila, Seppo (2001). Hallinto-oikeuksien ratkaisut lastensuojeluasioissa Stakes. Aiheita 6. Helsinki.
9 HALLINTO-OIKEUKSIEN RATKAISUT LASTENSUOJELUASIOISSA Stakes, Työpapereita 14/2006 Stakesissa on hiljalleen muotoutunut aineiston kokoamiseen ja raportointiin perehtynyt työtiimi: Raija Rantamäki on huolehtinut päätösten kokoamisesta vuodesta 1997 alkaen. Hän on lukenut kaikki ratkaisut, koodannut niistä kerättävät tiedot sekä huolehtinut aineiston arkistoinnista. (Liitteessä 1 on esitetty kuvaus kootuista tiedoista.) Seppo Sallila on kaikkina vuosina tehnyt ATK-ajot, ja tätä varten hän on muuntanut tiedoston SAS-muotoon. Hän on matemaatikkona huolehtinut siitä, että päätökset ja niiden kohteena olevat lapset eivät tulostuksissa mene sekaisin. Tarja Heino on näiden vuosien aikana organisoinut ja ohjannut prosessia sekä huolehtinut aineiston raportoinnista. Hän on myös huolehtinut aineiston luotettavuuteen liittyvistä tarkistuksista. Esimerkiksi vuosia koskeva kehitys näytti sen verran suurta asiamäärien lisäystä, että asia piti erikseen tarkistaa. Netistä löytyi Helsingin hallinto-oikeuden vuosikertomus, mutta muiden osalta tilastotietoja ei löytynyt. Hämeenlinnasta pyydettiin ja sieltä toimitettiin vertailuvuosien päätösten lukumäärät. Ne noudattavat valtakunnallista kehitystrendiä. Hämeenlinnassa tehtiin vuosina noin 150 päätöstä vuosittain, mutta vuonna 2003 ratkaisujen määrä nousi 187:ään. Vuonna 2004 niitä tehtiin vähemmän, mutta kuitenkin enemmän kuin vuosituhannen alkuvuosina, 165. Tämän selvityksen lukumäärätiedot eroavat hallinto-oikeuksien omista tilastoluvuista. Hallinto-oikeuksien omat vuosikertomustilastot noudattavat eri logiikkaa ratkaisujen kirjaamisen osalta kuin tapa, joka on tässä selvityksessä omaksuttu. Hallinto-oikeudet kirjaavat kahdeksi eri päätökseksi lapsen huostaanottoa koskevan alistus- ja valituspäätöksen, vaikka ratkaisu tehdään samassa istunnossa. Tässä aineistossa ne käsitellään yhtenä ratkaisuna, koska ne kohdistuvat samaan lapseen, samaan tapahtumaan (huostaanottopäätökseen) ja asia käsitellään samassa istunnossa. Lukumääräeroja kuvaa myös se, että jos tässä aineistossa sama ratkaisu koskee perheen kolmea lasta, heistä tulee yksi päätös (vaikka lasten määrä raportoidaan kyllä kolmena). Esimerkkiperheen kolmea lasta koskeva ratkaisu saattaa sisältää päätöksen sekä alistusasiaan että huostaanottoa koskevaan valitukseen ja lisäksi sijoituspaikkaa koskevaan valitukseen, ja tämä saattaa näkyä hallinto-oikeuden tilastossa monena ratkaisuna; tässä se raportoidaan yhtenä ratkaisuna, mutta kolmea lasta koskevana. Silloin kun yksi valitus on kohdistunut kahteen asiaan, näille molemmille on annettu arvo 0,5, ja siitä seuraa, että tulostuksissa on desimaaleja. 10
10 Stakes, Työpapereita 14/2006 HALLINTO-OIKEUKSIEN RATKAISUT LASTENSUOJELUASIOISSA Hallinto-oikeuksien toimintatapoja lastensuojeluasioissa Asiat käsitellään hallinto-oikeudessa voimaan tulleen hallintolainkäyttölain säännösten mukaisesti. Hallintolainkäyttölaki on yleisprosessilaki, ja sitä sovelletaan kaikkiin asioihin ja asiaryhmiin. Lastensuojelulaissa on lisäksi joitakin vain lastensuojeluprosessia koskevia erityissäännöksiä, kuten asianosaisten kuulemista koskevat säännökset ja alistusmenettely sekä 12 vuotta täyttäneen lapsen kuuleminen. Hallintolainkäyttölaki on monissa kohdin melko joustava, ja prosessikeinot voivat vaihdella asiaryhmittäin. Hallinto-oikeuksien toimintatapoja ja käytäntöjä lastensuojeluasioiden käsittelyssä ei Suomessa juuri ole kuvattu eikä tutkittu vertaillen. Hallinto-oikeudet kokoontuvat vuosittain keskinäisiin neuvonpitoihin, joissa ne keskustelevat yhteisistä menettelytavoista. Lisäksi hallinto-oikeuksien jäsenille ja työntekijöille on järjestetty lastensuojeluasioista koulutustilaisuuksia muutaman vuoden välein. Käydyillä keskusteluilla on saattanut olla käytäntöäkin yhtenäistävä merkitys, ja ainakin koulutustilaisuuksissa on päästy vaihtamaan kokemuksia. Lisäksi yhteisessä käytössä on hallinto-oikeuksien oikeustapausrekisteri Finlexin osana. Käytäntö on ajan myötä ja hallintolainkäyttölain säätämisen jälkeen entisestään yhdenmukaistunut. Oikeusministeriö on julkaissut asiakkaille tarkoitetun esitteen Oikeudenkäynti hallinto-oikeuksissa, jossa kuvataan prosessin eteneminen. Kun hallinto-oikeuteen tulee valitus, tarkistetaan ensin muodolliset kriteerit kuten määräajat, valitusoikeudet, tiedoksiannot ja kuulemiset. Sen jälkeen hallinto-oikeus hankkii asiasta lausunnon päätöksen tehneeltä viranomaiselta. Se hankkii myös päätöksen perusteena olevat asiakirjat. Hallinto-oikeus voi pyytää asianosaisia toimittamaan asian ratkaisemisen kannalta tarpeellista lisäselvitystä, ja se voi myös omasta aloitteestaan hankkia tarvittavaa lisäselvitystä. Hallinto-oikeuden hankkimien lausuntojen ja selvitysten johdosta pyydetään valittajalta selitys. Kun kaikki asian selvittämiseksi tarvittava aineisto on koossa, hallinto-oikeus tekee asiassa päätöksen. Hallinto-oikeudessa lastensuojeluasian kirjallisen valmistelutyön tekee esittelijä. Hän laatii päätösesityksen, mutta ei osallistu asian ratkaisemiseen. Jokainen hallinto-oikeuden jäsen tutustuu asiakirjoihin. Yksi tuomarijäsen on puheenjohtaja, yksi toimii ns. tarkastavana jäsenenä. Asian käsittelyyn ja päätöksen tekemiseen (ns. ratkaisukokoonpano) osallistui aikaisemmin kolme, nykyään ( alkaen) vähintään kaksi lainoppinutta jäsentä (tuomaria) ja yksi asiantuntijajäsen. Hallinto-oikeudella on asian selvittämisvelvollisuus. Selvittämisvelvollisuuden on katsottu olevan erittäin vahva juuri lastensuojeluasiassa, koska näissä puututaan yksityisten ihmisten perhe-elämään (Mäenpää 2001). Tämä merkitsee esimerkiksi sitä, että hallinto-oikeus voi pyytää lisäselvityksiä sekä järjestää omasta aloitteestaan suullisen käsittelyn ja kutsua myös viran puolesta todistajia suulliseen käsittelyyn. Valtioneuvosto nimittää hallinto-oikeuksiin riittävän määrän varsinaisia asiantuntijajäseniä ja heille varajäseniä. Asiantuntijajäseniä on käytetty lääninoikeuksissa vuodesta 1989 lähtien. 4 Asiantuntijajäsenen tulee olla ylemmän korkeakoulututkinnon suorittanut lastensuojeluun perehtynyt henkilö. Nimitettyjen asiantuntijajäsenten ammatillinen tausta vaihtelee. Käytännössä eniten on ollut psykologeja, sosiaalityöntekijöitä (jotka useimmiten toimivat sosiaalityön opettajina ja tutkijoina), psykiatreja ja lastenlääkäreitä. Osa asiantuntijoista toimii kentällä käytännön työssä, kun taas osa toimii opettajina, tutkijoina ja hallinnollisissa tehtävissä. 4 Yhteydenpidon ja tapaamisoikeuden rajoittamista koskevassa asiassa asiantuntijajäsenet ovat olleet mukana vasta lähtien. 11
11 HALLINTO-OIKEUKSIEN RATKAISUT LASTENSUOJELUASIOISSA Stakes, Työpapereita 14/2006 Asiantuntijajäsenet loivat omia käytäntöjään ja toimintatapojaan ennen hallintolainkäyttölain säätämistä. Vielä Stakesin järjestämässä työkokouksessa 1997 voitiin todeta käytäntöjen vaihtelevan. Pääosin asiantuntijat tutustuivat tapauksiin asiakirjojen kautta. Poikkeustapauksissa asiantuntija on tavannut lasta kentällä. Tällöin he kirjasivat näin saamansa tiedot muiden päätöksentekijöiden luettaviksi. Vuonna 2005 nimettiin uudet asiantuntijajäsenet seuraavaksi nelivuotiskaudeksi (toimikausi on ). Asiantuntijoiden nimittämistä valmistelleen oikeusministeriön (Erja Hynninen) laatiman nimitysmuistion sisältämien tietojen perusteella voi tehdä muutaman havainnon. Koko maassa asiantuntijajäseniä on yhteensä 28 ja varajäseniä 15. Hämeenlinnan (4 + 4), Kuopion (7 + 0) ja Turun (6 + 1) hallinto-oikeuksiin nimettiin eniten asiantuntijajäseniä; Helsingissä Vähiten asiantuntijajäseniä on Vaasan (2 + 1) ja Rovaniemen (1 + 1) hallintooikeuksissa. Vaasassa molemmat varsinaiset asiantuntijajäsenet ovat lääkäreitä, ja Rovaniemellä molemmat asiantuntijajäsenet toimivat kaikkien sektorien (lastensuojelu, kehitysvammahuolto ja päihdehuolto) asioissa asiantuntijoina. Asiantuntijat (ml. varajäsenet) toimivat useimmiten sosiaalityössä (12), hallinnollisissa tehtävissä alan kehittämispäällikkönä, sosiaalijohtajana tai laitosyksikön johtajana (10), tutkijana tai korkeakouluopettajana (9), psykologina (6) tai lääkärinä (5). Asiantuntijajäsen on yksi jäsen tuomarijäsenten rinnalla ratkaisukokoonpanossa. He yhdessä päättävät, miten asiassa edetään. He voivat päättää esimerkiksi siitä, kuullaanko lasta henkilökohtaisesti muuallakin kuin suullisessa käsittelyssä (johon kutsutaan vain 12 vuotta täyttänyt lapsi). Kaikki lainoppineet jäsenet eivät voi hyväksyä, että asiantuntijajäsen omaehtoisesti lähtisi tapaamaan lasta, koska se loukkaa välittömyysperiaatetta. Joissakin poikkeustapauksissa asiantuntijajäsen voi ratkaisukokoonpanon niin pyytäessä käydä kuulemassa lasta myös henkilökohtaisesti. 5 Hallinto-oikeusprosessi on pääsääntöisesti kirjallista myös lastensuojeluasioissa. Se tarkoittaa, että kaikki asiantuntijajäsenet ovat velvollisia tutustumaan jokaisen jutun asiakirjoihin. 5 Helsingin hallinto-oikeuden tuomari Marjatta Mäenpään mukaan; sähköpostikommentti
12 Stakes, Työpapereita 14/2006 HALLINTO-OIKEUKSIEN RATKAISUT LASTENSUOJELUASIOISSA Lastensuojeluasiat lisääntyneet hallintooikeuksissa Hallinto-oikeuksien tekemien ratkaisujen määrä ja ratkaisujen kohteena olleiden lasten määrä 6 on vuosittain vaihdellut. Kehityssuunta on kuitenkin ollut nouseva: tehtyjen ratkaisujen määrä on lisääntynyt noin 300:sta 500:aan kymmenessä vuodessa. Vuonna 2002, ja erityisesti vuonna 2003, ratkaisuja on tehty selvästi enemmän kuin aikaisempina vuosina. Vuonna 2004 ne ovat koskettaneet jo 661 lasta (liitetaulukko 1 ja kuva 1). Vuotta 1999 koskevat lukumäärät lienevät todellisuudessa hieman suuremmat kuin aineiston sisältämä määrä, koska tuolloinen organisaatiomuutos heijastui aineistoon (1999 lakkautettiin lääninoikeudet ja perustettiin hallinto-oikeudet). Seuraaviin taulukoihin on koottu vain ne ratkaisut, joissa oli kysymys huostaanoton alistusasiasta tai tätä koskevasta valituksesta. Taulukosta on poistettu muut kuin huostaanottoa koskevat valitukset tarkasteluvuosien vertailukelpoisuuden parantamiseksi. Hallinto-oikeuksissa on viime vuosina käsitelty noin 550 lapsen huostaanottoa. Mikäli tahdonvastaiset huostaanottoasiat siirtyvät lastensuojelulain muutoksen yhteydessä hallinto-oikeuksiin, se tarkoittaa noin neljääsataa ratkaisuistuntoa 550 lapsen asiassa. Taulukko 1. Hallinto-oikeuksien huostaanottoa koskeneiden alistus- ja/tai valituspäätösten ja ratkaisujen kohteena olleiden lasten määrällinen kehitys vuosina Vuosi Lapsia Päätöksiä Lapsia Päätöksiä Kuva 1. Hallinto-oikeuksien huostaanottoa koskeneiden alistus- ja/tai valituspäätösten ja ratkaisujen kohteena olleiden lasten määrällinen kehitys vuosina Yksi ratkaisu saattaa koskea useita lapsia. 13
13 HALLINTO-OIKEUKSIEN RATKAISUT LASTENSUOJELUASIOISSA Stakes, Työpapereita 14/2006 Hallinto-oikeudet ovat vuonna 2004 käsitelleet 164 kunnasta tulleita lastensuojeluasioita. Tämä tarkoittaa, että noin joka kolmas kunta (36 % kunnista) asioi vuosittain hallinto-oikeuksien kanssa lastensuojeluasioissa. Taulukko 2. Kunnat, joista lastensuojeluasia on tullut hallinto-oikeuteen, kuntatyypin mukaan vuonna 2004 Kunnat, joista lastensuojeluasia hallinto-oikeudessa Koko maan kunnat Kuntatyyppi N % N % KAUPUNKIMAISET kunnat TAAJAAN ASUTUT kunnat MAASEUTUMAISET kunnat KOKO MAA kaikki kunnat Suomen kunnista suurin osa (68 %) on maaseutumaisia, mutta niistä vain 42 prosenttia oli sellaisia, joista tuli lastensuojeluasia hallinto-oikeuden käsittelyyn. Sen sijaan kaupunkimaisia kuntia on vain 15 prosenttia kaikista kunnista, mutta niiden osuus hallinto-oikeuden työllistäjinä on 34 prosenttia. Jos tilannetta kuvaa tehtyjen ratkaisujen ja niiden kohteena olleiden lasten lukumäärien kautta, kuvauksen fokus terävöityy kuntatyypeittäin. Joka kolmas hallinto-oikeudessa ratkaistu lastensuojeluasia on tullut kaupunkimaisesta kunnasta tarkastelujakson alussa ja lopussa. Taulukko 3. Hallinto-oikeuden tekemien päätösten määrä kuntatyypeittäin Kuntatyyppi/vuosi kaupunkimainen taajaan asuttu maaseutumainen Vuonna 2000 kaupungeista tuli poikkeuksellisen paljon lastensuojeluasioita hallinto-oikeuksiin, 78 prosenttia kaikista ratkaisuista. Tuolloin yhdeksän prosenttia asioista tuli taajaan asutuista ja 13 prosenttia maaseutumaisista kunnista. Tilanne on muuttunut 2000-luvulla: suhteellisesti eniten on lisääntynyt maaseutumaisista kunnista tulleiden asioiden osuus. Kun vuonna 1996 ratkaisuista 16 prosenttia koski maaseutumaisia kuntia, vuonna 2004 jo 21 prosenttia. Vuonna 1996 ratkaisuista 69 prosenttia koski kaupunkimaisten kuntien lapsia, ja 64 prosenttia vuonna Kun tarkastelu suhteutetaan lastensuojelun asiakasmäärään ja sijoitettujen lasten määrään erilaisissa kunnissa, kuva tarkentuu. Suhteessa asiakasmääriin kaupungeista tulee vähemmän juttuja hallinto-oikeuteen kuin taajaan asutuista ja maaseutukunnista. Taulukko 4. Lastensuojelun asiakkaana avohuollossa ja sijoitettuna olleiden lasten määrä sekä hallinto-oikeuden päätösten kohteena olleiden lasten määrä kuntatyypeittäin vuonna 2004 Kuntatyyppi Avohuollossa olleiden lasten määrä Lapsia sijoitettuna kodin ulkopuolelle Lapsia huostaanotettuna Lapsia hallintooikeuden päätösten kohteena % N % N % N % N kaupunkimainen taajaan asuttu maaseutumainen yhteensä
14 Stakes, Työpapereita 14/2006 HALLINTO-OIKEUKSIEN RATKAISUT LASTENSUOJELUASIOISSA Maaseutumaisista kunnista tulee suhteessa enemmän alistus- ja valitusasioita hallinto-oikeuksiin käsiteltäväksi kuin taajaan asutuista tai kaupunkikunnista. Mitä se mahtaa kuvastaa? Onko niin, että maaseudulla valitetaan tai ilmaistaan vastustus herkemmin? Vai henkilöityykö valmistelu helpommin pienellä paikkakunnalla ja johtaa siten epäluottamuksen ilmapiirissä alistuksiin ja valituksiin; toisaalta koetaanko menettely myös viranomaisen kannalta puolueettomalle maaperälle siirtämisenä? Näkyvätkö kehityskulussa erot kuntien välillä valmistelun tasossa? Onko niin, että kaupunkipaikoilla on pienempiä taajamia paremmat edellytykset ja enemmän kokemusta tehdä yhteistyötä ja valmistella lastensuojelupäätöksiä? Tämän aineiston perusteella kysymyksiin ei voi vastata. Päätösten määrä vaihtelee vuosittain hallinto-oikeuksissa, ja vaihtelua on myös hallintooikeuksien välillä. Vuosittain Helsingissä on tehty eniten päätöksiä (92 152), toiseksi eniten Hämeenlinnassa. Siellä ratkaistiin lähes sata lastensuojeluasiaa huippuvuonna Seuraavaksi eniten lastensuojeluasioissa tehdään päätöksiä Turun, Kuopion ja Kouvolan hallinto-oikeuksissa. (Liitetaulukko 2.) Kun vertaa tehtyjen ratkaisujen määrää niiden kohteena olevien lasten määrään, havaitsee siinäkin eroja maakuntien välillä. Erityisesti Vaasan, Oulun ja Kuopion hallinto-oikeudessa näyttäisi viime vuosina olleen esillä enemmän monilapsisten perheiden lastensuojeluasioita kuin muissa yksiköissä. Sen sijaan Rovaniemellä ja Kouvolassa olisi käsitelty eniten yhtä lasta koskevia lastensuojeluasioita. Lasten ja juttujen määrien eroja sekä niiden toimipisteittäisiä vaihteluja selittävät yhtäältä yksittäiset tilanteet pienessä aineistossa, perheiden monilapsisuus ja toisaalta se, että näiden perheiden asiassa saatettiin tehdä useampia päätöksiä vuoden aikana. 15
15 HALLINTO-OIKEUKSIEN RATKAISUT LASTENSUOJELUASIOISSA Stakes, Työpapereita 14/2006 Lapset päätöksen kohteena Hallinto-oikeuksissa on käsitelty yli kuudensadan lapsen lastensuojeluasiaa. Vuonna 2004 hallinto-oikeuksien lastensuojelulakiin perustuvat päätökset (499) koskivat 661 lasta. Huostaanottoon ja hallinto-oikeuteen johtaneet lasten tilanteet Hallinto-oikeuksien ratkaisuihinsa kirjaamien seikkojen perusteella on tulkittu, mikä on ilmeisin ja päällimmäisin syy tai tekijä ratkaistavassa asiassa. 7 Jokaisen lapsen osalta kirjattiin päätöksestä vain yksi syy, vaikka syitä olikin usein tarjolla monia. Tarkoitus oli tiivistää oleellisin syy taulukkoon. Aineisto sisältää myös pelkkiä valitusasioita, ja taulukossa kohta syy ei selvinnyt viittaakin näiden ratkaisutekstien sisältöön, joissa käsiteltiin pääasiassa muita kuin huostaanoton taustatekijöitä. Yleisimmäksi tilanteeksi tiivistyi vanhempien päihteidenkäyttö (noin 37 % lapsista) ja muu vanhempaan liittyvä syy. Lapsen osalta on lisääntynyt psyykkinen häiriökäyttäytyminen (16 %). Taulukossa 1 ovat mukana kaikki tehdyt ratkaisut; liitetaulukossa ovat mukana vain huostaanottoasiat. Taulukko 5. Hallinto-oikeuden ratkaisuihin kirjattuja syitä käsiteltävänä olevan lastensuojeluasian taustalla lapsikohtaisesti vuosina (lasten määrä) Ratkaisun taustalla eri vuosina (lasten määrä) vanhempien päihteiden väärinkäyttö nuoren päihteiden väärinkäyttö vanhemman psyykkinen sairaus lapsen psyykkinen sairaus/häiriökäyttäytyminen seksuaalinen hyväksikäyttö muu syy vanhemman muu syy lapsen syy ei selvinnyt Kehityksessä kiinnittyy huomio kahteen seikkaan. Ensinnäkin pienten lasten lastensuojeluasian taustalla on ollut yhä useammin vanhempien päihteiden väärinkäyttö; vuosittain 250 lapsen asia on hallinto-oikeudessa vanhempien päihteiden väärinkäytön takia. Vanhempien sekä myös nuorten päihteiden käytössä on usein kysymys sekakäytöstä: mukana ovat alkoholi, erilaiset huumeet ja lääkkeet. Yhä useammin kyse on ollut erityisesti huumeiden väärinkäytöstä ja sen vahvasta epäilystä. Lapsen huostaanoton taustalla päihteidenkäyttö, huumeet, rikollisuus ja aggressiivisuus muodostavat uhkaavan ja turvattoman arjen. Nuorten päihteiden väärinkäyttöön liittyi poikkeuksetta myös rikollisuus. Toinen erityinen kehitystrendi näyttäisi liittyvän sekä vanhempien että lasten ja nuorten psyykkiseen sairauteen. Usein huostaanottoa edeltää lapsen psykiatrinen tutkimus- ja hoitojakso. Viime vuosina lastenpsykiatria ja nuorisopsykiatria ovat saaneet vuosittain korvamerkittyä valtionavustusta, mikä on lisännyt hoitopaikkoja ja siten ehkä parantanut näidenkin lasten ja nuorten mahdollisuuksia päästä tutkimuksiin ja hoitoon. Manu Kitinoja (2005) tavoitti koulukotinuoria koskevassa tutkimuksessaan saman ilmiön: yhä useammin nuoret tulevat koulukotiin psykiatrisen 7 Raija Rantamäki on poiminut koodattavat syyt ratkaisuista. 16
16 Stakes, Työpapereita 14/2006 HALLINTO-OIKEUKSIEN RATKAISUT LASTENSUOJELUASIOISSA hoito- ja tutkimusjakson jälkeen. Kymmenen vuotta sitten ilmiöön kiinnitti huomiota myös Tarja Pösö (1993) ja uudelleen vuonna 2004 (Pösö 2004). Kolmanneksi, huomio kiinnittyy kasvavaan määrään tilanteita, joissa lapsen seksuaalinen hyväksikäyttö on kirjattu selvästi esiin ratkaisun perusteluun. Vuonna 2004 oli tästä syystä kolmenkymmenen lapsen lastensuojeluasia hallinto-oikeudessa. Muihin syihin on luokittunut melko paljon tapauksia. Ne koostuvat kirjavasta joukosta elämänkohtaloita ja -tilanteita. Näissä saattoi painottua arkinen kaaos tai vanhempien kyvyttömyys hallita lasta/nuorta. Vanhemmat eivät osanneet tai kyenneet asettaa tarvittavia rajoja, lapsi saattoi terrorisoida perhettä niin, ettei avohuollon keinoin ollut siinä tilanteessa mahdollisuutta auttaa. Muihin syihin on kirjattu myös ne, joissa vanhemman/vanhempien omat tarpeet olivat ensisijalla, eivätkä he yksinkertaisesti osanneet huomioida lasten tarpeita. Vanhemman sairaudesta tai kehitysvammaisuudesta johtuvat huolenpidon puutteet ovat saattaneet korostua perusteluteksteissä. Yksittäisiä esimerkkejä edustaa, kun huoltaja on lähtenyt ulkomaille ja jättänyt lapsen sukulaisiin. Huoltajuusriidoista lähteneet vaikeudet on myös kirjattu tähän. Muihin syihin on kirjattu tapaukset, joissa nuori äiti oli itsekin vielä huostassa, sekä tilanteet, joissa lapsi/nuori ei tullut toimeen uuden vanhemman kanssa, vaan oli itse pyytänyt sijoitusta. Muiden syiden joukkoon on luokiteltu myös sellaiset tapaukset, joissa on korostunut esimerkiksi vanhemman vankeusrangaistus ja väkivaltaisuus. Silloin kun lapsen väkivaltaisuus on ollut selkein huostaanoton (muu) syy, on siihen oleellisesti liittynyt myös päihteiden väärinkäyttö. Kohtaan syy ei selvinnyt on luokiteltu lähinnä sellaiset, joissa kysymys oli muusta kuin lapsen huostaan ottamisesta, kuten sijaishuollon muutospäätöksestä taikka huostaanoton keskeyttämispäätöksestä. Liitetaulukossa 3 on vastaava taulukko hallinto-oikeuden ratkaisuihin kirjatuista syistä, mutta siihen on otettu vain ne päätökset, jotka on tehty huostaanottoa koskevan alistuksen ja/tai valituksen takia. Lasten ikä Päätösten kohteena on kaiken ikäisiä lapsia. 8 Joka kolmas päätöksen kohteena ollut lapsi oli alle kouluikäinen, joka neljäs ala-asteella (7 11-v.) ja noin 43 prosenttia oli täyttänyt 12 vuotta. Lastensuojeluasioissa tehdyt hallinto-oikeuden ratkaisut kohdistuvat yhä useammin 12 vuotta täyttäneisiin lapsiin ja yhä (suhteellisesti) vähemmän pieniin (0 3-v.) lapsiin. Näiden lasten osuus on vähentynyt 30 prosentista 20 prosenttiin kymmenessä vuodessa. Vastaavasti 12 vuotta täyttäneiden osuus on kasvanut 23 prosentista 42 prosenttiin. (Liitetaulukko 4.) 2000-luvulle keskittyvä tarkastelu tuo esiin vain 12 vuotta täyttäneiden osuuden lisääntymisen ja esikouluikäisten (4 6-v.) osuuden hienoisen pienenemisen (liitetaulukko 5). Hallinto-oikeuksien välillä on vuosittain eroja siinä, minkä ikäisiä lapsia päätökset koskevat (liitetaulukko 6). Erot ovat myös sattumanvaraisia, sillä kokonaislukumäärät ovat vähäisiä. Vuonna 2004 yli puolet (57 %) Kouvolan hallinto-oikeuden 21 päätöksen kohteena olleesta lapsesta oli vuotiaita. Sen sijaan samana vuonna Kuopion 65 päätöksestä yli puolet (55 %) kohdistui alle kouluikäisiin lapsiin. Oulun hallinto-oikeuden 35 päätöksestä 37 prosenttia koski alle 4-vuotiaita lapsia. 8 Ikäjakauma perustuu ikäkausijakoon, ja kukin luokka sisältää ikäluokkia kolmesta kuuteen. Lasten määriä ei siten voi verrata luokkien välillä toisiinsa. Sen sijaan suhteellisten osuuksien muutos tulee selvästi esille tarkasteltuina vuosina. 17
17 HALLINTO-OIKEUKSIEN RATKAISUT LASTENSUOJELUASIOISSA Stakes, Työpapereita 14/2006 Asiakkuus ennen hallinto-oikeuden ratkaisua Aika lastensuojelun asiakkaana ennen hallinto-oikeuden ratkaisua Näyttää siltä, että lapset, joiden asia menee hallinto-oikeuden käsittelyyn, ovat olleet yhä pitempään lastensuojelun asiakkaana. Yli puolet lapsista on ollut lastensuojelun asiakkaana vähintään kolme vuotta ennen kuin huostaanotto- taikka muu lastensuojeluasia tulee hallinto-oikeuteen ratkaistavaksi. Joka neljäs lapsista on ollut lastensuojelun asiakkaana alle vuoden. Myös pitkäaikaisesti asiakkaana olleiden osuus on suuri: 40 prosenttia on ollut vuonna 2005 yli neljä vuotta lastensuojelun asiakkaana ennen asian käsittelyä hallinto-oikeudessa. 9 Taulukko 6. Lasten jakautuminen sen mukaan, kuinka kauan lapsi on ollut lastensuojelun asiakkaana vuosina (Lasten määrä; taulukosta puuttuvat ne, joiden asiassa aika ei ratkaisutekstistä ilmennyt) Asiakkaanaoloaika vuotta vuotta vuotta yli 4 vuotta Annina Myllärniemi havaitsi tutkimuksessaan (2006), että pääkaupunkiseudulla huostaan otetut pienet lapset ovat olleet pitempään asiakkaana kuin vanhemmat lapset, he ovat saaneet enemmän avohuollon tukitoimia ja he ovat olleet muita (vanhempia lapsia) useammin aiemmin sijoitettuna kodin ulkopuolelle jo ennen huostaanottoa. Yhä suurempi osa huostaanotetuista lapsista pääkaupunkiseudulla on nuoria, vuotiaita. Kuitenkin kaupunkien välillä on suuria eroja: Espoossa huostaanotetuista oli nuoria peräti 70 prosenttia, kun Helsingissä nuorten osuus huostaan otetuista oli vain 33 prosenttia. Kun tutkii tarkemmin, miten kauan eri-ikäisten lasten asiakkuus on kestänyt, tulee selkeästi näkyviin nuorten erityinen tilanne: joka neljäs nuori on ollut asiakkaana lyhyen aikaa; sijoitusprosessi on edennyt heidän kohdallaan nopeasti. Taulukko 7. Lasten jakautuminen iän mukaan (%) vuonna 2004 sen suhteen, miten pitkä lastensuojelun asiakkuus on ollut ennen hallinto-oikeuden ratkaisua Aika lastensuojelun asiakkaana Lasten ikä vuosina 0 3 v 4 6 v 7 11 v v 18 v Yhteensä lapsia 0 1 vuotta 62,4 11,8 8,4 25,5 27,3 27,2 2 3 vuotta 37,6 12,4 11,3 21,4 36,4 21,4 3 4 vuotta. 35,5 13,5 10,7. 12,2 yli 4 vuotta. 40,2 66,9 42,4 36,4 39,2 Yhteensä lapsia Tulkinnassa on huomioitava, että kyse ei ole ainoastaan ajasta ennen huostaanottoalistusta, vaan mukana on myös muihin valituksiin annettua ratkaisua edeltänyt aika. Kuitenkin juuri näistä oli eniten puuttuvia tieoja. 18
18 Stakes, Työpapereita 14/2006 HALLINTO-OIKEUKSIEN RATKAISUT LASTENSUOJELUASIOISSA Sijoitettuna ennen hallinto-oikeuden päätöstä Lapset on yleensä jo sijoitettu kodin ulkopuolelle, kun hallinto-oikeus käsittelee sinne toimitettua lastensuojeluasiaa. 60 prosenttia lapsista oli vielä 1990-luvun puolivälissä ollut alle kolme kuukautta sijoitettuna kodin ulkopuolelle ennen hallinto-oikeuden ratkaisua luvulla lapset ovat olleet yhä useammin sijoitettuna yli kolme kuukautta ennen kuin hallinto-oikeus ratkaisee asian, 57 prosenttia heistä yli kolme kuukautta. Taulukko 8. Aika, jonka lapset ovat olleet sijoitettuna kodin ulkopuolelle ennen hallinto-oikeuskäsittelyä vuosina (%). Sijoitusaika (kk) % N % N % N % N % N tyhjä 0, ,1 1 0, vrk 1,8 8 0,5 2 0,4 2 0,6 4 0, kk 58, ,2 265,5 58, , , kk 39, ,3 139,5 40, , ,6 374 Yhteensä lapsia Annina Myllärniemen tutkimuksessa mukana olleista huostaanotetuista 0 2-vuotiaista vauvoista kaikki olivat olleet sijoitettuna jo ennen huostaanottoa. Pääkaupunkiseudun sosiaalityöntekijöistä joka toinen arvioi lapsen sijoituksen tapahtuneen liian myöhään, Helsingissä jopa 77 prosenttia vastaajista arvioi näin, Espoossa 25 prosenttia ja Vantaalla 50 prosenttia (Myllärniemi 2006). 19
19 HALLINTO-OIKEUKSIEN RATKAISUT LASTENSUOJELUASIOISSA Stakes, Työpapereita 14/2006 Hallinto-oikeuksien ratkaisemat lastensuojeluasiat Hallinto-oikeudet ratkaisevat lastensuojelun alistus- ja valitusasioita. Alistus tarkoittaa sitä, että alistustapauksissa kunnan viranomainen on velvollinen, mikäli joku asianosaisista vastustaa huostaanottoa, omasta aloitteestaan toimittamaan päätöksen alistusviranomaisen eli hallintooikeuden vahvistettavaksi. Alistusasiassa viranomaisen tulee liittää päätökseen valitusosoitus. Siten hallinto-oikeus käsittelee alistusasian yhteydessä mahdollisen valituksen (taulukossa: alistus ja valitus). Sen sijaan valituksessa tekeminen ja vireille paneminen riippuu alistusta enemmän asianomaisen omasta aktiivisuudesta. Tutkituista ratkaisuista suurin osa (82 %) koski alistettuja huostaanottopäätöksiä. Niitä tehtiin yli 400 vuonna Asiaryhmien osuudet ovat pysyneet ennallaan. Joka toinen ratkaistavaksi tullut lastensuojeluasia on ollut vahvistettavaksi alistettu huostaanottopäätös (pelkkä alistus). Alistukseen on liitetty valitus noin 30 prosentissa ratkaistavista asioista. Taulukko 9. Alistusten ja valitusten määrät (ratkaisut) vuosina 2000 ja 2004 (%) alistus ja valitus 31,6 31,1 pelkkä alistus 54,6 51,1 pelkkä valitus 13,8 17,7 Yhteensä % Yhteensä N Lastensuojeluasioissa tehtyjen valitusten (jotka eivät liittyneet huostaanoton alistuksiin) osuus on ollut lähes viidennes (18 %). Kun vuonna 2000 ratkaistiin 48 valitusta, vuonna 2004 ratkaistiin jo 88. Jos valituksiin lasketaan mukaan myös ne, joihin liittyy alistus, määrä kasvaa yhteensä 244:ään. (Ks. liitetaulukko 7.) Valitusten kohdistuminen Lastensuojeluasioissa voi valittaa huostaanottopäätöksestä: sen tekemistä, jatkamista ja lakkauttamista koskevaan päätökseen voi hakea muutosta valittamalla. Valitus voi kohdistua sijaishuoltopaikkaan ja sen muuttamiseen tai se voi koskea yhteydenpitoa ja sen rajoittamista. Useimmiten valitetaan huostaanottopäätöksestä (2/3). Myös huostaanottoon liittyvästä sijoituksesta, sen jatkamisesta tai lakkauttamisesta sekä sijoituspaikasta ja sen muutoksesta on tarkasteluaikana valitettu yhä useammin. Noin joka viides valitus koski näitä asioita. Yhteydenpidon rajoittamista koskevia valituksia oli 1990-luvun puolivälissä ratkaistu enenevästi, mutta tultaessa 2000-luvulle niiden osuus on pienentynyt. Yhteydenpitovalituksia on korkeimmassa hallinto-oikeudessakin käsitelty vähenevästi: vuonna 1998 se sisältyi 22 valitukseen ja vuonna 2000 vain kahteen. 20
20 Stakes, Työpapereita 14/2006 HALLINTO-OIKEUKSIEN RATKAISUT LASTENSUOJELUASIOISSA Taulukko 10. Valituksen kohteena olevat asiat (N ja %) vuonna Päätöksiä % huostaanotto 155,3 63,2 kiireellinen huostaanotto 16,5 6,7 huostassapidon jatkaminen/lakkauttaminen 22,7 9,2 sijaishuoltoon sijoitus/muutos 27,5 11,2 yhteydenpidon rajoittaminen 21,7 8,8 muu 2 0,8 Yhteensä 245,7 100 Vastustus ja valitusoikeuden käyttö Alistus- ja valitusasioissa vanhemmat toimivat useimmiten muutoksenhakijoina. Myös 12 vuotta täyttänyttä lasta kuullaan; hän voi vastustaa huostaanottoaan sekä hakea muutosta huostaanottoa, sijaishuoltoon sijoittamista sekä huostassapidon lakkaamista koskevassa asiassa. Lapset ovat aktivoituneet ilmaisemaan kantansa huostaanotostaan viime vuosina. Yhteensä 160 lasta on vastustanut huostaanottoaan vuonna 2004, kun kymmenen vuotta sitten vain 55 lasta ilmaisi vastustuksensa. Viime vuosina on noin sata lasta yksin pannut prosessin vireille (heidän vanhempansa eivät ole ilmaisseet vastustavansa huostaanottoa). Heidän mielipiteensä on siten aiheuttanut asian alistamisen hallinto-oikeuden ratkaistavaksi. Lisäksi yli 60 lasta on vanhempansa kanssa yhdessä vastustanut huostaanottoa. Asioiden kokonaismäärä on tänä aikana myös kasvanut. Taulukko 11. Alistuksen tuottajat (ei kuultu taikka vastustaa) vuosina alistusasioita koskevissa ratkaisuissa Alistuksen tuottaja lapsi yksin lapsi ja vanhemmat vanhemmat muu Yhteensä päätöksiä Alistussyy voi lisäksi olla, ettei huoltajaa tai muuta asianosaista ole voitu kuulla. Yksinomaan kuulemissyystä alistuksia tehdään vain vähän. Noin 20 asiaa on vuosittain alistettu tästä syystä. Taulukko 12. Alistuksen tuottajat (ei kuultu taikka vastustaa) lapsen iän mukaan vuonna 2004 Lapsen ikä Lapsi yksin Lapsi ja vanhemmat Edelliset yhteensä (lapsi mukana) Yksin vanhemmat 0 11 v v v Yhteensä päätöksiä Silloin kun yksi valitus on kohdistunut kahteen asiaan, näille molemmille on annettu arvo 0,5 (jos kolmeen asiaan, ne jakautuvat 0,33:n arvoisiksi), ja siitä seuraa, että ratkaisun määrä pysyy yhtenä, mutta tulostuksissa on desimaaleja. 21
21 HALLINTO-OIKEUKSIEN RATKAISUT LASTENSUOJELUASIOISSA Stakes, Työpapereita 14/ vuotiaita, jotka ilmaisivat vastustavansa päätöstä vuonna 2004 joko yksin tai vanhempansa ohella, oli lähes 60. Tämän ikäisissä oli yhtä paljon niitä, jotka esittivät tahtonsa yksin, ja niitä, jotka olivat liikkeellä vanhempansa kanssa. Suurin osa huostaanottoaan vastustavista lapsista oli täyttänyt 15 vuotta. Näiden osalta on erityistä, että he olivat yleensä liikkeellä yksin; vain joka kolmannen asiassa vastustuksen ilmaisi myös lapsen vanhempi. Lapset eivät toimi aktiivisesti muutoksenhakijoina, vaikka he ovatkin aktivoituneet ilmaisemaan vastustavan kantansa, kun heitä alistusasioissa kuullaan. Kun 160 asiassa lapsi ilmaisi vastustavansa huostaanottoaan vuonna 2004, vain 41 valitusasiassa lapsi laati lastensuojeluasiassaan valituksen joko yksin, avustajan taikka vanhempiensa kanssa. Useimmiten valittaja on lapsen vanhempi. Taulukko 13. Valituksen tekijät lastensuojeluasioissa vuosina Valituksen tekijä lapsi yksin lapsi ja vanhemmat vanhemmat muu Valituksen tekeminen edellyttää kirjelmöintiä. Päätöksen alistamisen voi käynnistää ilmaisemalla vastustuksen ja panemalla pelkän rastin ruutuun. Lapsen tiedot valituksen tekemisestä saattavat olla puutteelliset ja hatarat. Lapsi saattaa kokea valituksen tekemisen turhaksi. Monessa tapauksessa, jossa lapsi vastusti huostaanottoa, oli kyse lapsen alkoholin tai huumeiden väärinkäytöstä. Lasten tekemien valitusten pieni määrä voi viitata siihen, että valituksen tekemiseen vaaditaan erityisiä resursseja, tukea ja neuvoja, joita ei ole riittävästi tarjolla. Lisäksi näissä tilanteissa lapsen elämä on sellaisessa kaaoksessa ja kriisissä, että jäsentynyt ja suunnitelmallinen käyttäytyminen on näissä tilanteissa paljon vaadittu. Matti Kaivosojan (1996) mukaan erityisesti lastensuojelulain nojalla (pakko)sijoitetut lapset erosivat mielenterveyslain nojalla sijoitetuista sekä nuorista vangeista siinä, että he tiesivät oikeuksistaan vähiten. 22
Huostaanotto ja oikeudellinen päätöksenteko
Johanna Hiitola Hanna Heinonen Huostaanotto ja oikeudellinen Hallinto-oikeuksien ratkaisut huostaanottoasioissa 2008 RAPORTTI 46 2009 Kirjoittajat ja THL Suomen kielen tarkistus: Sirkka Laukonsuo Taitto: